text: Flere voldsepisoder da sommertid blev til vintertid
  25 oktober 2015 kl. 06.04
  Syd- og Sønderjyllands Politi melder om to voldsepisoder natten til søndag, men de kalder det en stille nat. 
  To voldsepisoder har der været natten til søndag, hvor sommertid blev til vintertid.
  I Aabenraa blev en mand nikket en skalle på et diskotek på Gasværksvej omkring klokken 2 natten til søndag. I sagen er gerningsmanden fundet, og han er sigtet for vold.
  Omkring en halv time senere, klokken 02.40, blev politiet kaldt til torvet i Varde, hvor en mand havde fået et knytnæveslag i ansigtet. Slaget kostede manden tre tænder, og gerningsmændene er fortsat ukendte.
  På trods af de to voldsepisoder melder politiet dog om en stille aften og nat.
  - I betragtning af at der har været en ekstra time at hygge sig i, så har det været en stille nat, siger den vagthavende ved Syd- og Sønderjyllands Politi søndag morgen.
  